Министр: Күніне 2,5 мың адамнан пневмония анықталып жатыр
"Министр: Күніне 2,5 мың адамнан пневмония анықталып жатыр" | "https://abai.kz/post/115565"
TITLE: Министр: Күніне 2,5 мың адамнан пневмония анықталып жатыр
URL: https://abai.kz/post/115565
META: "Министр: Күніне 2,5 мың адамнан пневмония анықталып жатыр" | "https://abai.kz/post/115565"
DATE: 30.06.2020
AUTHOR(s): Abai.kz
TOTAL WORDS: 109
TEXT: Елімізде тәулігіне 2,5 мың адамнан пневмония анықталып жатыр. Бұл туралы ҚР Денсаулық сақтау министрі Алексей Цой айтты. «10 маусымнан бастап пневмонияның айтарлықтай өршігенін байқап отырмыз. Ковид белгілері айқын көрінгенімен ПТР тестілеулері басқаша нәтиже көрсеткендер – пневмония анықталғандар көбейді. Өткен екі күнде күн сайын 2,5 мың адамнан пневмония анықталып отыр», - деді министр. Осыған дейін министр Цой ОКҚ-да өткен баспасөз мәслихатында бірқатар мәлімдеме жасаған. Соның бірі – коронавирус инфекциясынан қайтыс болғандарды жерлеу ережелері өзгертілді. Енді оларды кез келген бейітке жерлеуге болатыны айтылды. Сондай-ақ, тағы бір маңызды мәселе, соңғы кезде қызу талқыланып жатқан карантинді күшейтуге қатысты да сөз болды. Министрдің айтуынша, карантинді күшейту туралы нақты шешімді таяуда мемлекеттік комиссия қабылдайды. Abai.kz
